**ПРОЕКТ!**

**ЗАКОН**

**ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ВОДИТЕ**

(oбн., ДВ, бр. 67 от 1999г., изм. и доп., бр. 81 от 2000 г., бр. 34, 41 и 108 от 2001г., бр. 47,74 и 91 от 2002 г., бр. 42, 69, 84 и 107 от 2003 г., бр. 6 и 70 от 2004г., бр.18, 77 и 94 от 2005г., бр. 29, 30, 36 и 65 от 2006 г.; попр., бр.66 от 2006г.; изм., бр.105 и 108 от 2006 г., бр. 22 и 59 от 2007 г., бр. 36, 52 и 70 от 2008г., бр.12, 32, 35, 47, 82, 93, 95 и 103 от 2009г., бр. 61 и 98 от 2010 г., бр.19, 28, 35 и 80 от 2011г.; изм. и доп., бр. 45, 77 и 82 от 2012 г., бр. 66 и 103 от 2013 г., бр. 26, 49, 53 и 98 от 2014г., бр.12, 14, 17, 58, 61, 95 и 101 от 2015г., бр. 15, 51, 52 и 95 от 2016г., бр. 12, 58 и 96 от 2017г., бр.55, 77, 98 и 103 от 2018г., бр.17, 25 и 61 от 2019 г., бр. 21, 44, 52 и 102 от 2020 г., бр.13 и 17 от 2021г.)

§ 1. В чл. 118ж, ал.1 се правят следните изменения:

1. В основния текст думите „за производство на електроенергия“ се заличават;

2. Точка 1 се изменя така:

„1.за деривационен тип водноелектрически централи на вътрешни реки“;

3. Създава се нова т. 2:

„2. при каскадно изграждане на руслов тип водноелектрически централи от вътрешни реки;“

4. Досегашната т. 2 става т. 3;

5. Досегашната т. 3 става т. 4 и след думите „пункт за мониторинг на“ се добавя „количеството на“;

6. Досегашната т. 4 става т. 5 и се изменя така:

„5. когато тази част от реката попада в зони за защита по чл. 119а, ал. 1, т. 5 и когато са въведени ограничения и забрани, свързани с водовземане за дейности в защитени територии и защитени зони в заповедта за обявяването по реда на Закона за защитените територии или Закона за биологичното разнообразие или във влезлия в сила план за управление на защитената територия или защитената зона.“

7. Досегашните т. 5 - 6 стават съответно т. 6 – 7.

ПРЕХОДНИ РАЗПОРЕДБИ

§ 2. Започнатите до влизането в сила на този закон производства по одобряване на инвестиционни проекти и издаване на разрешителни по Закона за водите, се довършват по досегашния ред.

§ 3. Разпоредбите на чл.118ж, ал.1, т.1 и т.2 не се прилагат за водовземане чрез съществуващи съоръжения и съоръжения в процес на изграждане, за които или за изграждането на които има издадено разрешително по реда на Закона за водите до влизането в сила на този закон.